શ્રીનગર: કાશ્મીરમાં પ્રદર્શન દરમિયાન જીવ ગુમાવનાર એક વ્યક્તિના સંબંધીએ અલગતાવાદી સંગઠન હુર્રિયત કોન્ફનરન્સની લીડરશીપ પર સવાલો ઊભા કર્યા છે. તેની સાથે જોડાયેલો એક વીડિયો સોમવારે વાયરલ થયો. જેમાં જોવા મળી રહ્યું છે કે હુર્રિયતની મીટિંગમાં પહોંચેલા આ વ્યક્તિએ રૂંધાયેલા કંઠે સંગઠનના નેતા સૈયદ અલી શાહ ગિલાની પર રસ્તાઓ પર લાશોનું પ્રદર્શન કરવાનો આરોપ લગાવ્યો. ગિલાની પર સવાલ ઉઠાવનાર આ વ્યક્તિ 24 વર્ષીય કૈસરના પરિવાર સાથે જોડાયેલો હતો. કૈસર 1 જૂનના રોજ પ્રદર્શન દરમિયાન સીઆરપીએફની જીપની નીચે આવી ગયો હતો. ત્યારબાદ તેનું મોત થઇ ગયું હતું.